ตอนนี้ติดโควิด19ครับ นอนอยู่เฉยๆ ชีพจร148 แบบนี้อันตรายมากไหมครับ
สวัสดีค่ะ อัตราการเต้นของหัวใจที่ปกติ ในขณะพัก จะอยู่ในช่วง 60-100 ครั้งต่อนาที ดังนั้น หากจับชีพจรได้ 148 ครั้งต่อนาที ถือว่าหัวใจเต้นเร็วกว่าปกติอย่างไรก็ตาม แนะนำควรจับชีพจรให้ถูกต้อง โดยให้จับในขณะที่นั่งพัก โดยให้นั่งพักหลังจากไปทำกิจกรรมมาแล้ว 5-10 นาที ไม่ดื่มชา กาแฟ เครื่องดื่มชูกำลังต่างๆ ก่อนจับชีพจร ขณะจับ ต้องไม่มีอารมณ์เครียด ตกใจหรือกลัว แล้วให้จับอย่างน้อย 30 วินาที หรือจับ 1 นาทีให้ครบ หากจับแล้วพบพบว่าชีพจรยังคงเต้นมากกว่า 100 ครั้งต่อนาที หรือเต้นไม่สม่ำเสมอ เดี๋ยวช้าเดี๋ยวเร็ว หรือเดี๋ยวแรง เดี๋ยวเบา ก็จะถือว่าผิดปกติค่ะ โดยสาเหตุอาจเกิดจาก1. มีไข้ จากการที่เป็นโควิด 19 อยู่2. ร่างกายขาดน้ำ เช่น ดื่มน้ำน้อย เสียเหงื่อมาก มีท้องเสีย3. ผลข้างเคียงจากยาบางชนิด เช่น ยาแก้ไอ ยาลดน้ำมูก ยาขยายหลอดลม เป็นต้นดังนั้น หากมีไข้อยู่ ก็ควรเช็ดตัวลดไข้ และทานยาลดไข้ ดื่มน้ำเปล่ามากๆ หากมียาอื่นๆ ที่ทาน ควรงดทานไปก่อน หากงดแล้ว และไข้ลงแล้ว ชีพจรยังคงเต้นมากกว่า 100 ครั้งต่อนาที หรือหากมีอาการเหนื่อย ก็ควรไปพบแพทย์เพื่อตรวจหาสาเหตุ และจะได้รักษาอาการของโรคโควิด 19 ด้วยค่ะ